Rutland
<s>Rutland (čita se Ratland) je engleski historijski i ceremonijalni county i unitarna jedinica na sjeveroistoku Engleske.</s>

<s>Geografija 
Rutland  leži u regiji Istočni Midlands, ima površinu od 382 km², na kojoj živi 37.369 stanovnika.</s><s>Rutland je po površini najmanji engleski county.</s><s>Najveće rastojanje u pravcu sjever-jug je 29 km, a u pravcu istok-zapad 27 km.</s><s>Sa sjeverozapada i zapada graniči sa countyem Leicestershire, a sa sjevera i sjeveroistoka sa Countyem Lincolnshire, a sa istoka i jugoistoka sa Countyem Cambridgeshire i sa juga i jugozapada sa Countyem Northamptonshire.</s><s>Tradicionalni administrativni centar je Oakham.</s><s>Rutland je karakterističan po svojim kućama i crkvama, građenim od lokalnog pješčenjaka.</s>

<s>Historija 
Za antike Rutland je bio slabo naseljen, jer je bio obrastao gustom šumom, ali je za rimskih vremena kod Great Castertona bilo veliko naselje.</s><s>Tokom 5 i 6. vijeka kraj naseljavaju Angli i Sasi, pa se 1159.</s><s>Rutland prvi put spominje kao zaseban county, ali je unatoč svojoj starosti igrao perifernu ulogu u engleskoj historiji.</s>

<s>Rutland je brdsko-ruralni kraj, brojnih sela i dva trgovišta Oakham i Uppingham, slavna po svojim školama.</s><s>Oakham također ima i veliku crkvu iz 14. vijeka i zamak iz 12. vijeka, koji je jedan od najboljih primjera kasnonormanske arhitekture.</s>

<s>Privreda 
Rutland je svojevremeno bio poznat kao mjesto tradicionalnog lova na lisice Cottesmore (koji je danas zabranjen).</s><s>Pored poljoprivrede, koja je glavna privredna aktivnost, ima i ponešto ndustrije, koja proizvodi električne aparate, cement, plastiku i odjeću.</s>

<s>Krajem 1970-ih podignuto je najveće akumulaciono jezero u Velikoj Britaniji, koje se prostire na površini većoj od 12 km², za potrebe snabdjevanja vodom urbanih centara po Northamptonshiru i Peterboroughu (Cambridgeshire).</s><s>Danas se ono koristi i kao rekreacioni park, za ribolov, promatranje ptica i plovidbu.</s>

<s>Izvori</s>

<s>Vanjske veze</s>

<s>Rutland County Council</s>

<s>Grofovije u Engleskoj
Istočni Midlands</s>

